تورکیه-‌دن خاریجده یاشایان وطنداش‌لارین اوغورلو ایشلرینی دستکلمک و اونلارین تحصیل حیاتینا تحفه وئرمک مقصدی ایله خاریجده یاشایان تورک‌لر و اقربا ایجما‌لاری ایداره سی  – YTB  طرفیندن موختلیف ساحه‌لرده تکلیف اولونان بورس پروقرام‌لارینا مراجعت‌لر باشلادی.
YTB-دن وئریلن یازیلی آچیقلامایا گؤره، تورک توپلومونون یاشادیق‌لاری اؤلکه‌لرده آکادمیک و اینتلکتوال حیاتا قاتیلماسینا کؤمک ائدن بورس پروقرام‌لاری تورکیه و تورک مدنیتی‌نین اؤیرنیلمه‌سینه بؤیوک تحفه وئریر. بو چرچیوه‌ده YTB خاریجده یاشایان تورکیه-‌لی اوشاق‌لارا آنا دیلینی و تورک مدنیتینی اؤیره‌ده‌جک پداقوق‌لار یئتیش‌دیرمک مقصدی ایله "خاریجده تورکیه-‌لی اوشاق‌لارا تورکجه اؤیردیلمه‌سی یوکسک لیسانس پروقرامی" حیاتا کئچیریر.
بورس دستکی‌نین وئریلدیگی پروقراما تورکیه‌-دن خاریجده دایمی یاشاماق حقوقو اولان‌لار، ایکی‌لی وطنداش‌لار و ماوی کارت صاحیب‌لری مراجعت ائده بیلر.
قئید ائدک کی، ماوی کارت - دونیایا گلن‌دن تورکیه وطنداشی اولان، لاکین وطنداش‌لیق‌دان چیخماق اوچون ایجازه آلماقلا تورکیه وطنداش‌لیغینی ایتیرمیش شخص‌لره و وطنداش‌لیق‌دان چیخدیقدان سونرا دوغولان اوشاق‌لارینا وئریلن کارت‌دیر.
یوکسک لیسانس تحصیلی‌نین کورس دؤوره لری تورکیه-‌ده معین ائدیلمیش اونیورسیته لرده اوزبوز تحصیل فورماسیندا کئچیریله‌جک.
پروقراما قبول اولونا‌جاق نامیزدلر مزون اولدوق‌دان سونرا یاشادیق‌لاری اؤلکه‌لره قاییتما‌لی و تورکیه-‌لی اوشاق‌لارا آنا دیلینی اؤیرتمه‌لی‌دیر.
بورس پروقرام‌لاری اوچون مراجعت‌لر 1 آوقوست 2022-جی ایل تاریخیندک "basvuru.ytb.gov.tr"  صحیفه‌سیندن قبول ائدیله‌جک.
پروقرام‌لار حاقیندا اطراف‌لی معلوماتی "https://www.ytb.gov.tr/yvburslari/"  صحیفه‌سیندن الده ائتمک اولار.
